****

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**dėl PLUNGĖS RAJONO SAVIVALDYBĖS ŠVIETIMO ĮSTAIGOSE papildomų etatų įsteigimo**

2023 m. liepos 27 d. Nr. T1-209

Plungė

Vadovaudamasi Lietuvos Respublikos biudžetinių įstaigų įstatymo 4 straipsnio 3 dalies 7 punktu, Plungės rajono savivaldybės administracijos ir Europos socialinio fondo agentūros 2023 m. gegužės 26 d. pasirašyta Jungtinės veiklos sutartimi įgyvendinant projektą „Tūkstantmečio mokyklos I“ ir Lietuvos Respublikos švietimo, mokslo ir sporto ministro 2023 m gegužės 2 d. įsakymu Nr. V-627 „Dėl Plungės specialiojo ugdymo centrui priskiriamų savivaldybių sąrašo“, Plungės rajono savivaldybės taryba nusprendžia:

1. Patvirtinti projekto koordinatorių etatų, finansuojamų iš ES lėšų, skirtų įsteigti Plungės rajono savivaldybės švietimo įstaigose projekto vykdymo laikotarpiu, skaičių:

|  |  |
| --- | --- |
| Švietimo įstaiga | Koordinatorių etatų skaičius |
| Plungės akademiko Adolfo Jucio progimnazija | 0,5 |
| Plungės Senamiesčio mokykla | 0,5 |
| Plungės „Ryto“ pagrindinė mokykla | 0,5 |
| Plungės „Saulės“ gimnazija | 0,5 |
| Iš viso | 2,0 |

2. Nustatyti, kad:

2.1. darbo sutartys su naujais projekto koordinatoriais yra terminuotos, galiojančios projekto vykdymo laikotarpiu;

2.2. ugdymo įstaigos lėšas naudoja projekto koordinatorių darbo užmokesčiui, valstybinio socialinio draudimo įmokoms, kitoms su darbo santykiais susijusioms įmokoms, išmokoms ir kompensacijoms mokėti.

3. Patvirtinti Plungės rajono specialiojo ugdymo centrui šias pedagogines pareigybes ir etatus:

|  |  |  |
| --- | --- | --- |
| **Eil. Nr.** | **Pareigybių pavadinimas** | **Etatų skaičius** |
| 1. | Socialinis pedagogas | 1,0 |
| 2. | Psichologas | 1,0 |
| 3. | Specialusis pedagogas | 1,0 |
| 4. | Logopedas | 1,0 |
| 5. | Mokytojas-konsultantas | 0,5 |
| **Iš viso** | | **4,5** |

4. Nustatyti, kad šis sprendimas įsigalioja 2023 m. rugsėjo 1 d.

Savivaldybės meras Audrius Klišonis